Source: http://fin.afterdawn.com/uutiset/artikkeli.cfm/2008/01/18/bbc_tukee_jatkossakin_seka_blu-ray-_etta_hd_dvd_-formaatteja
Timestamp: 2016-12-08 20:04:42+00:00

Document:
BBC tukee jatkossakin sekä Blu-ray- että HD DVD -formaatteja - AfterDawn
BBC tukee jatkossakin sekä Blu-ray- että HD DVD -formaatteja
Kirjoittaja Kaarlo Räihä @ 18.1.2008 21:21 Kommentteja (3)
Warnerin päätös siirtyä pelkästään Blu-ray-formaatin tukijaksi muutti taistelua teräväpiirtoformaattien välillä huomattavasti, koska Warnerin päätös vaikutti myös muihin elokuvastudioihin. Warnerin esimerkkiä seurasivat mm. HBO ja New Line Home Entertainment, joista molemmat tukevat jatkossa vain Blu-ray-formaattia.
Kaikki eivät kuitenkaan hylänneet HD DVD -laivaa välittömästi ja nyt myös BBC on ilmoittanut jatkavansa HD DVD -formaatin tukemista. BBC:n edustaja kertoi asiasta TV Shows on DVD -sivustolle, joka selvitti studioiden valintoja formaattisodassa. BBC julkaisee ainakin neljä teräväpiirtojulkaisua tämän vuoden aikana, joista kaikki tulevat myyntiin DVD-levyjen ohella sekä Blu-ray- että HD DVD -levyinä. BBC:n päätökseen ovat vaikuttaneet Planet Earth -sarjan hyvät myyntiluvut molempien formaattien kohdalla. Planet Earthia on tällä hetkellä myyty enemmän HD DVD -versiona, joten BBC voi jatkaa molempien formaattien tukemista niin kauan kuin kysyntää riittää.
AfterDawn.com LaitevertailuToshiba HD-E1Toshiba HD-EP10Toshiba HD-EP35 Sony BDP-S300Sony PlayStation 3 40GB Kaikki HD DVD-soittimet - Kaikki Blu-ray-soittimet
<Ilo irti iPod Touchista
>DVD:t, kirjat ja pelit jenkkien suosiossa kirjoittajalakon vuoksi
3 kommenttia 119.1.2008 11:56
Hehe. Voihan sitä myydä HD-DVD levyjä vielä mutta en ainakaa itse uskaltaisi ostaa enää.
219.1.2008 14:06
Mikäs siinä jos myynti onnistuu.. Blu-ray levyihin mahtuu enemmän, mutta HD-DVD levyt on halvempia.. Vierastan aika paljon ajatusta, että joutuisin maksamaan ruhtinaallisen hinnan siitä että voisin *varmuuskopioida* elokuviani. Kuvan laadusta voidaan aina spekuloida, mutta kannatan edelleen normi DVD-levyjä ihan vaan hinnan takia.. toistaiseksi.. Btw, Kuinkahan paljon vaikuttaisi Blu-Ray ja HD-DVD levyjen väliseen taisteluun jos Playstation3 tukisikin molempia formaatteja tai Playstation3 ei olisi vielä olemassakaan?
Viestiä on muokattu sen lähettämisen jälkeen. Viestiä on muokattu viimeksi 19.1.2008 @ 14:09
320.1.2008 15:47
Jaa a. Aika vaikea spekuloida tuota asiaa mutta tosi asia näyttää olevan kuitenkin se että Blue-Ray on voittamassa. Tukeehan X-Box HD-DVD:tä ja sitä on myyty enemmän kuin PS3:sta mutta silti Blue-ray myy enemmän. Tietenkin x-boxiin pitää toi asema ostaa erikseen. Mutta oikeastaan ihan sama kunhan parempi formaatti voitti ja sota olisi ohi kokonaan pian.

References: HD 
 HD 
 HD 
 HD 
 HD 
 HD 
 HD